Συμμετοχή της Ελλάδας στη Eurovision 1989

Η Ελλάδα συμμετείχε στον Διαγωνισμό Τραγουδιού Eurovision 1989 που πραγματοποιήθηκε στις 6 Μαΐου στη Λωζάνη της Ελβετίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 31 Μαρτίου 1989. Νικήτρια αναδείχθηκε η Μαριάννα Ευστρατίου με το τραγούδι «Το Δικό σου Αστέρι», το οποίο κατέληξε στην 9η θέση του τελικού της Eurovision, με 56 βαθμούς.

 Ιστορικό 
Πριν το διαγωνισμό του 1989, η Ελλάδα συμμετείχε στη Eurovision έντεκα φορές από το ντεμπούτο της το 1974. Το καλύτερο αποτέλεσμα της Ελλάδας ήταν η πέμπτη θέση το 1977 με το τραγούδι "Μάθημα Σολφέζ" των Πασχάλη, Μαριάννα, Ρόμπερτ & Μπέσσυ. Το χειρότερο αποτέλεσμα της Ελλάδας ήταν η 17η θέση το 1988 με το τραγούδι "Κλόουν" της Αφροδίτης Φρυδά.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
 Πριν τη Eurovision 

 Εθνικός τελικός 
Η ΕΡΤ διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 1989, ο οποίος διεξήχθη στις 31 Μαρτίου στα στούντιο της ΕΡΤ με παρουσιάστρια τη Δάφνη Μπόκοτα και μεταδόθηκε ζωντανά από την ΕΤ1. Τα τραγούδια παρουσιάστηκαν με τα βίντεο κλιπ τους. Νικήτρια αναδείχθηκε η Μαριάννα Ευστρατίου με το τραγούδι «Το Δικό σου Αστέρι». Το αποτέλεσμα καθορίστηκε από μία κριτική επιτροπή.

Αργότερα αποκαλύφθηκε ότι η Μαντώ έπρεπε να κερδίσει κανονικά τον εθνικό τελικό, ενώ κατέληξε στη δεύτερη θέση με ένα βαθμό διαφορά από τη Μαριάννα. Η Μαντώ κινήθηκε νομικά εναντίον της ΕΡΤ, καθώς ένα από τα μέλη της κριτικής επιτροπής δεν ψήφισε. Η απόφαση δικαίωσε τη Μαντώ, αλλά επειδή δεν υπήρχε χρόνος για να γίνει η αντικατάσταση, η Μαριάννα Ευστρατίου πήγε τελικά στη Λωζάνη.
Αποτελέσματα Εθνικού τελικού 1989Σειρά εμφάνισηςΚαλλιτέχνηςΤραγούδιΒαθμοίΘέση1Μαριάννα Ευστρατίου"Το Δικό σου Αστέρι"7512Δάκης"Μη φεύγεις Άννα"6243Μαντώ"Μόνο εσύ"7424Άννα Βίσση"Κλαίω"6935Μιχάλης Ρακιντζής"Νανά"5366Νέοι Επιβάτες"Ένοχος"624

 Στη Eurovision 
Ο Διαγωνισμός Τραγουδιού Eurovision 1989 πραγματοποιήθηκε στο Palais de Beaulieu στη Λωζάνη της Ελβετίας στις 6 Μαΐου 1989.

Ο διαγωνισμός μεταδόθηκε στην Ελλάδα τηλεοπτικά από την ΕΤ1, με σχολιάστρια τη Δάφνη Μπόκοτα.

Η Ελλάδα ερμήνευσε 19η σε σειρά εμφάνισης, μετά τη συμμετοχή της Ελβετίας και πριν τη συμμετοχή της Ισλανδίας, ενώ κατετάγη ένατη, σημειώνοντας 56 βαθμούς.

Ψηφοφορία

Βαθμοί που δόθηκαν στην Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί 6 βαθμοί  5 βαθμοί  4 βαθμοί  3 βαθμοί 2 βαθμοί  1 βαθμός 

Βαθμοί που δόθηκαν από την Ελλάδα Σκορ Χώρα 12 βαθμοί  10 βαθμοί  8 βαθμοί  7 βαθμοί  6 βαθμοί  5 βαθμοί  4 βαθμοί  3 βαθμοί  2 βαθμοί  1 βαθμός 

Παραπομπές

Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 1989